Cirint cualchi biel zugut (di chei a gratis) pal gno gnûf telefonut o ài scuviert chest titul une vore cognossût e preseât: Inotia 3: Children of Carnia.
Disponibil dome par inglês, il zûc si lu cjate tes versions par iOS (iPhone, iPod e iPad) e par Android, al è un RPG in stîl manga, ven a stai un zûc di rûl di spadis, strions e besteatis imagjinaris cun combatiments tal stîl de schirie di Final Fantasy.
A cualchi programadôr de tiare dal Soreli Jevât il non “Carnia” al à sunât ben par une ambientazion fantasy. Visaitnus se o cjatais cualchi corispuindince cu la Cjarnie chê vere!
Culì i link par discjamâ il zûc: Android e iPhone/iPod/iPad. Bon divertiment!
fur_Latn fur_Latn fur_Latn fur_Latn